***Prvaki znanja – skupaj spreminjamo svet***

Ali veste, koliko časa lahko severni medved preživi brez hrane? Vas zanima kje na svetu posnamejo največ filmov? Ali pa kateri je najbolj vroč planet v našem osončju?

Če ste radovedni in gledate na svet okoli vas z odprtimi očmi, nove informacije pa radi iščete v družbi svojih prijateljev, potem so Prvaki znanja kot nalašč za vas!

KAJ: Poleg **širjenja splošne razgledanosti** je namen tekmovanja predvsem **sodelovanje** in **druženje** med učenci.

KDO: Največ **dve ekipi**, sestavljeni iz **4 učencev od 6. do 9. razreda** (če se prijavi več učencev, izvedemo šolsko tekmovanje (15. oktobra 2015)

KAKO: Ekipi se najprej udeležita **območnega tekmovanja** (18. november 2015). Vsi člani ekipe rešujejo **en skupen test** z vprašanji z različnih področij. Najboljše ekipe se uvrstijo na državno tekmovanje (10. februar 2016). Zmagovalec prejme pokal in naziv Prvaki znanja.

LITERATURA: Velika ilustrirana otroška enciklopedija – Mladinska knjiga 2012.

PRIPRAVE: Po dogovoru z učiteljico Mojco Oblak.

PRIJAVE: Do ponedeljka, **28. septembra** 2015.

Več si lahko preberete tudi na spletni strani: <http://prvakiznanja.si/>

